সোমবার অন্য প্রকাশের স্টলের সামনে দেখা গেছে পাঠক দর্শনার্থীর ভিড়। তারা বই উল্টিয়ে পাল্টিয়ে দেখছিলেন হুমায়ূনের বই। তারা বলছেন, ‘হুমায়ূন আহমেদ আছেন থাকবেন। তারা হিমু পরিবহনের সঙ্গে চিরকাল থাকবেন।’ মেলায় কথা হয় সবুজবাগের গৃহবধূ শারমিনের সঙ্গে। তিনি বলেন, ‘নির্বাচিত হিমু, মেঘের উপর বাড়ী, ম্যাজিক মুন্সীসহ হুমায়ূনের আরো পাঁচটি বই কিনেছি। তার সব বই পড়ার ইচ্ছে আছে।’ অন্য প্রকাশের বিক্রিয় কর্মী আমিরুর ইসলাম বলেন, ‘হিমুর সিরিজ ভালো চলছে। এছাড়া নন্দিত নরকে, শঙ্খনীল কারাগার, মিসির আলীর চশমা, শ্যামল ছায়া, উড়াল পঙ্খি, অচিনপুর মতো উপন্যাসগুলো চলছে।’